La Mancha
<s>La Mancha (srpskohrvatski: Manča) je visoravan u centru Španjolske.</s>

<s>Karakteristike 
La Mancha leži na prosječnih 610 metara nadmorske visine.</s><s>Suha ali plodna zemlja Manče leži preko sloja vapnenca, to je pojas koji se proteže od masiva Montes de Toledo do planina u Provinciji Cuenca na istoku.</s><s>Sa juga je omeđuje visoravan La Alcarria, a sa sjevera masiv Sierra Morena.</s><s>Manča se prostire preko dijelova provincija Cuenca, Toledo, i Albacete i gotovo preko cijele Provincije Ciudad Real.</s><s>To je zapravo južni dio autonomne zajednice Kastilja-La Mancha.</s>

<s>Manchu je opisao Miguel Servantes u romanu Don Quijote iz 17. vijeka, čak i danas oni koji posjete taj kraj mogu vidjeti vjetrenjače iz 16. vijeka, koje su Servantesu poslužile kao inspiracija za borbu njegova junaka sa divovima.</s><s>Pored Don Quijotea, Mancha je poznata i po vinima.</s>

<s>Arapi su je zvali Al-Manshah ("Suha zemlja" ili "Pustopoljina"), Manča je tokom srednjeg vijeka bila tampon zona između kršćanskih i maurskih snaga.</s><s>Do 16. vijeka istočni dio bio je poznat pod imenom La Mancha de Montearagón ili La Mancha de Aragón, a zapadni kao La Mancha.</s>

<s>Pored vinogradarstva, za privredu Manče značajno je i ratarstvo (žitarice), koje se bori sa nestašicom vode, jer su brojni bunari presušili krajem 20. vijeka.</s><s>I ovčarstvo je važno, kao i proizvodnja Manchego sira.</s><s>Manča je poznata i po šafranu, kog su navodno u Španjolsku uvezli Mauri tokom 10. vijeka.</s>

<s>Manča je poznata i po grupi malih jezera Lagunas de Ruidera, koja su i Nacionalni park i UNESCO-v rezervat biosfere Mancha Húmeda.</s>

<s>Izvori</s>

<s>Vanjske veze 
 La Mancha</s>

<s>Geografija Španije
Visoravni
Kastilja-La Mancha</s>

